Krimas tilts

Krimas tilts (, ) jeb tilts pāri Kerčas šaurumam () ir apmēram 19 kilometrus garš automobiļu un dzelzceļa satiksmes pārvads, kas savieno Krievijas Federācijas Tamaņas pussalu ar Ukrainas Kerčas pussalu netālu no Kerčas pilsētas. Tilta centrālā daļa ir novietota uz estakādēm un tam ir 227 metrus garš un 35 metrus augsts pacēlums, kas domāts kuģu satiksmes nodrošināšanai pa Kerčas šaurumu. Pārvadu veido uzbrauktuves, dambji, uzbērums uz Tuzlas salas un divi tilti ar kopēju garumu 7,5 km.

 Vēsture 
Pēc Krimas okupācijas Otrā pasaules kara laikā Hitlers 1943. gada 7. martā izdeva pavēli sākt tilta būvi pāri Kerčas šaurumam, celtniecības darbi noritēja no 1943. gada aprīļa līdz septembrim, bet netika pabeigti. 1944. gada vasarā uz vecajiem balstiem PSRS inženieri uzbūvēja 4,5 km garu dzelzceļa tiltu pāri šaurumam, kas 1945. gada februārī ledus spiediena ietekmē sabruka.

Pēc Krimas aneksijas 2014. gada februārī Krimas krīzes laikā 2015. gada janvārī Krievijas valdība noslēdza tilta būves kontraktu ar Krievijas prezidentam Putinam pietuvinātajam uzņēmējam Arkādijam Rotenbergam piederošo Стройгазмонтаж kompāniju.
2018. gada 15. maijā prezidents Putins vadīja tilta atklāšanas ceremoniju, bet satiksme pa to tika atklāta 16. maijā.
Ukrainas valdība kritizēja projektu, sakot, ka tā būvniecība nodarījusi kaitējumu dabai un ka lieli kuģi tilta dēļ nevarēs no tās ostām iziet Azovas jūrā.Putins atklāj strīdīgi vērtēto Krievijas-Krimas tiltu tvnet.lv 2018. gada 16. maijā

 Kerčas šauruma incidents 
2018. gada 25. novembrī netālu no Krimas tilta notika Kerčas šauruma incidents, kad Krievijas robežapsardzes kuteris atklāja uguni uz Ukrainas Jūras spēku kuģu grupu, kas cauri Kerčas šaurumam devās uz Mariupoles ostu Azovas jūras ziemeļu krastā. Pārkāpjot 2003. gadā noslēgto vienošanos par pieeju Kerčas šaurumam un Azovas jūrai, Krievijas īpašo uzdevumu vienība sagrāba ukraiņu kuģus.ES un ASV nosoda Krievijas agresiju Azovas jūrā; Putinam «bažas» par karastāvokli Ukrainā lsm.lv 2018. gada 27. novembrī

 Tilta sprādzināšanas operācijas 
Krievijas 2022. gada iebrukuma Ukrainā laikā 2022. gada 8. oktobrī tilts cieta nopietnā sprādzienā, kas sagrāva divus autoceļa tilta laidumus. Aizdegās arī degvielas cisternas uz dzelzceļa tilta.Sprādzienā nopietni cietis tilts starp Krimu un Krieviju: Maskava sākusi izmeklēšanu, Ukraina gandarīta par notikušo
2025. gada 3. jūnija rītā Ukrainas Drošības dienesta aģenti zem ūdens līmeņa aktivēja 1100 kilogramus sprāgstvielu trotila ekvivalentā, kas saspridzināja Krimas tilta balstus.Ukraina: Saspridzināti Krimas tilta balsti, tas šobrīd ir avārijas stāvoklī lsm.lv 2025. gada 3. jūnijā

 Atsauces 

 Ārējās saites 

Kategorija:Tilti Krievijā
Kategorija:Tilti Ukrainā
Kategorija:Krima
Kategorija:Krasnodaras novads